[{"text_idx": "#000003", "text": "Mae tymor yr haf ar ei anterth erbyn hyn \u2013 ac y mae wedi bod yn haf i\u2019w gofio! Dyma\u2019r cyfnod o dywydd poeth hiraf ers 1976, a does dim i awgrymu ei fod ar fin dod i ben. Felly, rydyn ni wedi penderfynu llunio rhestr o fannau lleol prydferth a thawel y gallwch fynd iddynt i fwynhau\u2019r heulwen a bod yn un a\u0302 natur ar ddiwrnod braf o haf."}, {"text_idx": "#000005", "text": "Dydy\u2019r traeth hwn ddim yn cael digon o glod ymhlith traethau\u2019r DU. Yn gefndir iddo, mae llwyth o goed pinwydd trawiadol o Gorsica y byddai Napoleon ei hun yn falch ohonynt, yn ogystal a\u0302 mynediad i deyrnas hudol Ynys Llanddwyn. Ar waha\u0302n i hynny, mae traeth Niwbwrch i gyd yn nefoedd o dwyni tywod, ac yno gallwch syllu ar y gorwel disglair ac edmygu\u2019r olygfa."}, {"text_idx": "#000006", "text": "Gallwch ymdrochi yn y mo\u0302r clir i oeri\u2019ch corff yn y tywydd tanbaid yma. Mae\u2019n hawdd cyrraedd y traeth drwy fynd am daith fer yn y car ar hyd glannau\u2019r Fenai o\u2019n gwesty o\u2019r 16eg ganrif yn Eryri."}, {"text_idx": "#000007", "text": "Mae traeth trawiadol Dinas Dinlle yn lleoliad yr un mor hyfryd. Mae yma gyfuniad o gerrig a thywod i\u2019w mwynhau a gallwch dreulio\u2019r diwrnod yn gwneud beth bynnag a fynnoch.\nMae Dinas Dinlle hefyd yn adnabyddus am ei phoncen fawr, ac oddi arni gallwch weld golygfeydd panoramig o\u2019r tirlun a\u2019r mo\u0302r o\u2019i chwmpas."}, {"text_idx": "#000008", "text": "Yma, gallwch fwynhau traeth mewndirol poblogaidd Dyffryn Ogwen. Mae\u2019n lle delfrydol i dreulio diwrnodau poeth \u2013 ar lannau\u2019r dyfroedd diog wrth ymyl y coed gwyrddion tlws, sy\u2019n rhoi rhywfaint o gysgod rhag y gwres."}, {"text_idx": "#000009", "text": "Cafodd y pentref Eidalaidd hwn ei greu gyda\u2019r gobaith y byddai\u2019n lle delfrydol i fynd am drip oddi cartref."}, {"text_idx": "#000010", "text": "Mae\u2019r traeth gorllewinol yn cael ei gysgodi gan glogwyn monolithig enfawr, a mynydd yr Eifl sy\u2019n disgleirio\u2019n llachar ac yn tynnu\u2019ch llygaid at ei fan ar yr arfordir. Mae\u2019n 564 metr uwchlaw\u2019r arfordir a hwn yw\u2019r mynydd mawr olaf wrth i chi symud oddi wrth fynyddoedd Eryri. Felly traeth yr Eifl yw\u2019r enw a roddir ar y traeth. Traeth creigiog ydyw oherwydd mai cerrig ma\u0302n yw\u2019r rhan fwyaf ohono \u2013 ond peidiwch a\u0302 phoeni, mae ambell fan tywodlyd. Mae\u2019r traeth tua 5 munud ar droed o bentref Trefor \u2013 sy\u2019n gyfleus. Mae\u2019n hygyrch ac nid yw\u2019n bell o Gaernarfon na Phwllheli. Traeth gwych i gw\u0302n."}]